עקיבא גוברין

עקיבא גוֹבְרִין (גלובמן-חיוּת) (12 באוגוסט 1902 – 26 ביוני 1980) היה פעיל ציוני, חבר הכנסת ושר בממשלת ישראל. נולד בעיר שפיקוב שבפודוליה, בתחום המושב היהודי של האימפריה הרוסית (כיום אוקראינה), למרדכי אשר גלובמן, מחנך ופעיל ציוני היה ממייסדי תנועת "החלוץ" ומפעיליה בעיירת הולדתו. בשנת 1921 עבר את הגבול לבסרביה ובשנת 1922 עלה לארץ ישראל. ממייסדי מועצת פועלי ירושלים והסתדרות הפקידים, חבר בוועד הפועל של הסתדרות העובדים הכללית מאז 1925 וראש המחלקה לאיגוד מקצועי של ההסתדרות בין השנים 1943–1949. בעת מאורעות תרפ"ט השתתף בהגנה על עטרות ומקומות אחרים בירושלים תחת פיקודו של יוסף הכט. היה יו"ר ועדת העבודה של הכנסת בה הטביע חותם על חוקי עבודה וחוקים סוציאליים אחרים, במיוחד חוק הביטוח הלאומי. כן היה יו"ר הוועדה הכלכלית של מפא"י. בשנות ה-50 כיהן כיו"ר סיעת מפא"י ויו"ר הקואליציה. בנובמבר 1962 התפטר מהתפקיד בטענה שהממשלה אינה מתייעצת עם חברי הכנסת של סיעת מפא"י אלא מנחיתה עליהם הנחתות, אך מיד חזר בו מהתפטרותו. עם זאת, גוברין המשיך לפעול לחיזוק הפיקוח של הכנסת על הממשלה. בשנים 1949–1969 כיהן גוברין כחבר הכנסת מהכנסת הראשונה ועד הכנסת השישית מטעם מפא"י והמערך. כיהן כשר בלי תיק בממשלת ישראל האחת עשרה, במטרה לעסוק בעיקר בענייני מסחר ותעשייה, תיק שפנחס ספיר שמר בידיו במקביל להיותו שר האוצר כשלוי אשכול התמנה לראשות הממשלה, כדי לסיים עניינים שהחל בהם. ספיר נתן לגוברין את האחריות על סחר החוץ ותיעוש אזורי הפיתוח, אך נוצרו חיכוכים מתמידים בין השניים ובאוקטובר 1964 הוצע שגוברין יכהן כשר לענייני תיירות בממשלת ישראל השתים עשרה, לאור גידול החשיבות הכלכלית של התיירות למדינת ישראל. עם זאת, משרד התיירות לא היה למשרד עצמאי, אלא נשאר כיחידה במשרד ראש הממשלה וגוברין המשיך לכהן במקביל בתפקידיו במשרד המסחר והתעשייה. עם כניסתו למשרד התיירות, גוברין פעל להעברת סמכויות ממשיות למשרד התיירות ולחקיקת "חוק תיירות", אולם לא הצליח בחקיקת החוק. עם סיום כהונתו בממשלה בתחילת 1966, שב לתפקיד יו"ר הוועדה הכלכלית של מפלגתו, המערך, תפקיד בו המשיך לכהן אל תוך שנות ה-70, לאחר סיום כהונתו בכנסת. כלתו (אלמנת בנו שלמה) היא חוקרת הספרות פרופ' נורית גוברין. בת אחיו, פנחס, היא היוצרת מיכל גוברין. נכד אחיו שלמה הוא יוסי בידץ. בעקבי המשימות (נערך על ידי ישראל כהן), תל אביב: עם עובד – תרבות וחינוך, תשל"ד. 'גלובמן, עקיבא', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 134. (הספר בקטלוג ULI) מדיה וקבצים בנושא עקיבא גוברין בוויקישיתוף עקיבא גוברין, דף שער בספרייה הלאומית עקיבא גוברין, באתר הכנסת עקיבא גוברין, באתר כנסת פתוחה דוד תדהר (עורך), "עקיבא גוברין (גלובמן-חיות)", באנציקלופדיה לחלוצי הישוב ובוניו, כרך יד (1965), עמ' 4568 יהושע א. גלבוע, שיחת השבוע עם: השר עקיבא גוברין, מעריב, 6 בדצמבר 1963 יצחק אמיר, עקיבא גוברין - בן 75, דבר, 9 במאי 1977 ישראל כהן, מת עקיבא גוברין, דבר, 27 ביוני 1980; המשך נפטר עקביא גוברין ממנהיגי תנועת העבודה, מעריב, 27 ביוני 1980 אהרן בקר, עקיבא גוברין, דבר, 3 באוגוסט 1980 עקיבא גוברין, מקור כוחה של מפא"י, דבר, 6 במאי 1955 עקיבא גוברין, תקציב המדינה והחברה הישראלית, דבר, 2 בפברואר 1969 עקיבא גוברין, חוסר הברירה וביטול החובה, דבר, 31 באוגוסט 1969 דוד תדהר (עורך), "ר' מרדכי אשר גלובמן", באנציקלופדיה לחלוצי הישוב ובוניו, כרך יד (1965), עמ' 4571. ראו גם ערך על אחיו הצעיר של עקיבא: דוד תדהר (עורך), "פנחס גלובמן", באנציקלופדיה לחלוצי הישוב ובוניו, כרך ד (1950), עמ' 1664. עקיבא גוברין, פיקוד מעל המדרגות, דבר, 15 במאי 1970 הכנסת ספדה לעקיבא גוברין, דבר, 1 ביולי 1980 גוברין התפטר מראשות הועדה הכלכלית במפא"י, דבר, 17 בדצמבר 1963 ועדה מיוחדת, מעריב, 5 במאי 1953 גוברין מזהיר את מפ"ם ואחדות העבודה, מעריב, 2 ביוני 1957 גוברין נבחר ראש סיעת מפא"י והקואליציה בכנסת, דבר, 20 בנובמבר 1959; המשך יהושע ביצור, הסיעה הגדולה בכנסת בלי בוס, מעריב, 6 בנובמבר 1962 קצרות, דבר, 5 בדצמבר 1962 ח"כ עקיבא גוברין (מפא"י) תובע הגברת פיקוח הכנסת על הממשלה, מעריב, 19 במרץ 1963 מינוי ח"כ ע. גוברין לשר בלי תיק, מעריב, 25 בנובמבר 1963 ספיר יחזיק בתיק המסחר עד שישלים מספר משימות, מעריב, 22 באוקטובר 1963 יהושע ביצור, ע. גוברין יתמנה שר לענייני תיירות, מעריב, 7 באוקטובר 1964 כל ענייני התיירות יועברו לטיפול השר ע. גוברין, חרות, 2 בנובמבר 1964 גוברין:לא אטפל בתיירות-דורש סמכויות, דבר, 20 בדצמבר 1964 גוברין: תוגש לכנסת הצעת "חוק התיירות", מעריב, 4 בפברואר 1965 אריאל ויינשטיין, ענף התיירות זקוק לתיאום, מעריב, 2 בפברואר 1965 מזכירות מפא"י אישרה את התכנית הכלכלית של המערך, דבר, 4 בספטמבר 1966 הועדה הכלכלית של המערך תדון מחר בתוספת השכר ופיצוי ההתייקרות, דבר, 12 בינואר 1971